Deg yixef-agi, nemmeslay-d ɣef tudert tadelsant di taddart n At Ɛisa Uyeḥya, tiwsatin n tsekla timawit id-yegran ar ass-a, am yinzan, timucuha, timsaɛṛaq, tamedyazt, izlan, d udekker, nemmeslay-d ɣef yismektayen ansayen i mazzal ar ass-a smektayen-ten-id imezdaɣ n taddart am usensi n Buciker, Annar tabextit, anẓaṛ, tiwizi, timecṛeṭ. Nemmeslayd ɣef tdukliwin tidelsanin n taddart, d leqdicat-nsent, am tarbaɛt n ccna d cḍeḥ, d tdukla tadelsant n tlawin n taddart “Tisednan n tmusni”, tidukla n waddal n yilmeẓyen n taddart, deg taggara nemmeslay-d ɣef uḥric n leqraya d uselmed deg taddart seg uswir amenzu alama d tusnawit.